Uddannelsesløft giver mulighed for at blive faglært, mens du er ledig. Det kræver, at du er over 30 år, at du er ufaglært eller faglært med en forældet uddannelse.
Først skal du typisk have vurderet dine nuværende kompetencer og de kurser, du allerede har, for at se, hvad du mangler for at blive faglært. Du vil normalt blive vurderet af det uddannelsessted, der har uddannelser inden for det område, hvor du har erfaring.
Du kan få hjælp af dit jobcenter, a-kassen og/eller af uddannelsesstedet til at få sammensat det forløb, du skal bruge for at blive faglært.
Kontakt din lokale 3F fagforening, som kan hjælpe dig med at finde ud af, om uddannelsen er på positivlisten for uddannelsesløft.